*Projekts*

LATVIJAS REPUBLIKAS MINISTRU KABINETS

2019.gada Rīkojums Nr.

Rīgā (prot.Nr. § )

**Par nacionālās sporta bāzes statusa piešķiršanu sporta bāzei ““Kurbads” ledus halle”**

1. Ministru kabinets (adrese – Brīvības bulvāris 36, Rīga, LV-1520) ir izskatījis SIA “Rumbulas sporta centrs” (adrese – Rīga, Lidlauka iela 37, LV – 1063, reģistrācijas Nr.40103817483) 2018.gada 12.novembra iesniegumu par nacionālās sporta bāzes statusa piešķiršanu sporta bāzei ““Kurbads” ledus halle”.

2. Pēc šā rīkojuma 1.punktā minētā iesnieguma izskatīšanas Ministru kabinets konstatē:

2.1. sporta bāze ““Kurbads” ledus halle” sastāv no nekustamā īpašuma (nekustamā īpašuma kadastra Nr. 01001250647) – zemes vienības 4,30 ha kopplatībā un vienas būves (ledus halle) (būves kadastra apzīmējums: 01001250511001), atrodas Rīgā, Lidlauka iela 37. Nekustamais īpašums ierakstīts Rīgas pilsētas Vidzemes priekšpilsētas tiesas zemesgrāmatas nodaļas Rīgas pilsētas zemesgrāmatas nodalījumā Nr.20468, kadastra Nr. 01001250163 uz SIA “Rumbulas sporta centrs” (adrese – Rīga, Lidlauka iela 37, LV – 1063, reģistrācijas Nr.40103817483) vārda;

2.2. saskaņā ar likuma „Par nacionālās sporta bāzes statusu” 6.panta pirmo daļu iesniegumu par nacionālās sporta bāzes statusa piešķiršanu iesniedz sporta bāzes īpašnieks vai valsts sporta bāzes valdītājs. Iesniegums par nacionālās sporta bāzes statusa piešķiršanu sporta bāzei ““Kurbads” ledus halle” iesniegts atbilstoši Ministru kabineta 2009.gada 18.augusta noteikumiem Nr.940 „Noteikumi par nacionālās sporta bāzes statusa piešķiršanas iesnieguma veidlapas paraugu, iesniegumam pievienojamiem dokumentiem un iesnieguma iesniegšanas kārtību”;

2.3. SIA “Rumbulas sporta centrs” saskaņā ar likuma „Par nacionālās sporta bāzes statusu” 6.panta pirmajā daļā noteikto 2018.gada 12.novembrī ir iesniegusi Izglītības un zinātnes ministrijā iesniegumu par nacionālās sporta bāzes statusa piešķiršanu un dokumentus, kas apliecina sporta bāzes ““Kurbads” ledus halle” atbilstību likuma „Par nacionālās sporta bāzes statusu” 5.pantā minētajiem nacionālās sporta bāzes statusa piešķiršanas nosacījumiem;

2.4. saskaņā ar likuma „Par nacionālās sporta bāzes statusu” 6.panta 31 daļā noteikto Latvijas Nacionālā sporta padome 2019.gada 28.marta sēdē   
(prot. Nr. 2 7.§, 7.2.apakšpunkts) ir sniegusi atzinumu, ka sporta bāze ““Kurbads” ledus halle” atbilst likuma 5.pantā minētajiem nacionālās sporta bāzes statusa piešķiršanas nosacījumiem;

2.5. saskaņā ar likuma „Par nacionālās sporta bāzes statusu” 6.panta ceturto daļu rīkojumu par nacionālās sporta bāzes statusa piešķiršanu izdod Ministru kabinets.

3. Ievērojot minētos apsvērumus un pamatojoties uz likuma „Par nacionālās sporta bāzes statusu” 5.panta pirmo daļu, 6.panta pirmo, 31un ceturto daļu, Ministru kabinets nolemj sporta bāzei ““Kurbads” ledus halle” piešķirt nacionālās sporta bāzes statusu.

4. Šo rīkojumu saskaņā ar Administratīvā procesa likuma 76.panta otro daļu, 188.panta pirmo un otro daļu un 189.panta pirmo daļu var pārsūdzēt Administratīvajā rajona tiesā mēneša laikā no šā rīkojuma publicēšanas dienas oficiālajā izdevumā „Latvijas Vēstnesis”.

Ministru prezidents Arturs Krišjānis Kariņš

Izglītības un zinātnes ministre Ilga Šuplinska

Iesniedzējs:

Izglītības un zinātnes ministre Ilga Šuplinska

Vizē:

Valsts sekretāre Līga Lejiņa

03.04.2019 14:27

426

K.Randohs

67047982, kaspars.randohs@izm.gov.lv